„ Mamma mín nefnilega vildi mig ekki , skilurðu , “ sagði ég , „ svo hún skildi mig þarna eftir . Flestar mömmur elska nú börnin sín . “ „ Ég er viss um að móðir þín hefur elskað þig , “ sagði hún , „ Ég held að hún hafi líklega skilið þig hérna eftir vegna þess að hún elskaði þig svo mikið og vildi að þú ættir betri ævi en hún gat gefið þér . Í Engisskógi var fólk sem gat gætt þín , gefið þér nóg að borða , annast þig . Auk þess bjó læknir í húsinu . “ Það kom mér á óvart að móðir mín hefði yfirgefið mig vegna þess að hún elskaði mig . Það hafði ekki hvarlað að mér fyrr . „ En mér fannst alltaf að þau vildu ekkert með mig hafa , “ sagði ég . „ Fóstru fannst að það hefði átt að setja mig beint á munaðarleysingjahæli eða ómagahælið . Þau hefðu líka ábyggilega sent mig , ef læknirinn hefði ekki komið til sögunnar . “ „ Læknirinn er ákaflega góður og skilningsríkur maður . “ „ Fóstru fannst að ég hefði átt að fara . “ „ En læknirinn vildi hafa þig , svo það skiptir engu hvað fóstru finnst . Aðalatriðið er að hann vildi hafa þig hjá sér um kyrrt . “